## Pravilnik o izmjenama Pravilnika o primjeni Zakona o porezu na promet proizvoda i usluga

### NN 21/1996 (14.3.1996.), Pravilnik o izmjenama Pravilnika o primjeni Zakona o porezu na promet proizvoda i usluga

# MINISTARSTVO FINANCIJA

Na temelju članka 55. Zakoa o porezu na promet proizvoda i usluga ("Narodne
novine" broj 95/94., 34/95 i 19/96), ministar financija donosi

## PRAVILNIK

### O IZMJENAMA PRAVILNIKA O PRIMJENI ZAKONA O POREZU NA PROMET PROIZVODA I USLUGA

Članak 1.

U Pravilniku o primjeni Zakona o porezu na promet proizvoda i usluga
("Narodne novine" broj 1/95., 92/95. i 109/95) u članku 4. u stavku 5.
brojka "1" zamjenuje se brojkom "2".

Članak 2.

U članku 6. u stavku 4. 5. i 6. brojka "1" zamjenjuje se brojkom "2".

Članak 3.

Članak 43. mijenja se i glasi:

"Članak 43.

(1) Prema tar. broju 1. Tarife, porez na promet plaća se na ove proizvode:

1. motorne benzine (MB-98, MB-86, BMB-95 i BMB-91), kao i ostale vrste
olovnih i bezolovnih benzina neovisno o oktanskoj vrijednsoti i komercijalnom
nazivu.

2. dizelska goriva (D-1, D-2 i D-3),

3. ulja za loženje ekstra lako i lako specijalno (EL i LS),

4. mlazno gorivo i zrakoplovni benzin,

5. cigarete i ostale duhanske prerađevine,

6. alkoholna pića (pod alkoholnim pićima razumijevaju se pića koja sadrže
više od 2% alkohola),

7. pivo,

8. osvježavajuća i umjetna bezalkoholna pića, gazirane i mineralne vode,
osim domaće mineralne vode,

(2) Pri preračunu naftnih derivata iz kilograma u litre uzima se prosječna
specifična težina i to: za motorni benzin od 98 (0,60) oktrana 0,755, za
motorni benzin od 98 (0,15) oktana 0,772, za motorni benzin od 92 (0,15)
oktana 0,750, za bezolovni motorni benzin od 91 oktana 0,748, za bezolovni
motorni benzin od 95 oktana 0,772, za dizelsko gorivo D-1 ŕ 0,830, za dizelsko
gorivo D-2 ŕ 0,845, za dizelsko gorivo D-3 ŕ 0,870, za loživo ulje ekstralako
(EL) ŕ 0,845, za loživo ulje lako specijalno (LS) ŕ 0,867."

Članak 4.

Članak 44. mijenja se i glasi:

"Članak 44.

(1) Prema tar. broju 2. Tarife, porez na promet plaća se na sve one
proizvode koji nisu posebno imenovani u tar. br. 1. 3. i 4. Tarife poreza
na promet proizvoda ili za koje nije propisano porezno oslobođenje prema
članku 18. Zakona.

Prema tar. broju 2. Tarife, porez na promet plaća se i na ove proizvode:

1. kavu,

2. osobne automobile, motorna i druga vozila,

3. grafičke proizvode (kalendare, telefonske imenike, vozne redove,
različite prospekte, plakate, ekološki neprihvatljivu ambalažu, cjenike,
kataloge, obrasce, čekove i štedne knjižice, putovnice, ulaznice, ljepljive
i druge vrpce te druge slične proizvode),

4. proizvode koji se priključuju na instalacijsku mrežu; telefonske
aparate i kućne centrale, strujomjere, vodomjere, brojače protoka pare
i plina, mjerila kalorija, protustrujne aparate, električne satove, prekidače,
priključne kutije, osigurače i druge proizvode koji se ugrađuju u zidove
ili u razvodne ploče; grijala svih vrsta, radijatore, ventilatore i druge
uređaje te aparate za grijanje i hlađenje, sanitarne uređaje i druge proizvode
koji se priključuju na instalacijsku mrežu.

5. sve vrste žigica,

6. sve vrste upaljača,

7. rezervne dijelove svih proizvoda, uključujući i osobne automobile,
osim ako nisu izrađeni od materijala ili sirovina koji su posebno imenovani
u tar. brojevima 1. 3. i 4. Tarife.".

Članak 5.

U članku 57. iza stavka 10. dodaje se novi stavak 11. koji glasi:

"(11) Ako porezni obveznik nema obvezu obračunavanja i plaćanja poreza
na promet proizvoda i usluga, obvezan je o tome nadležnoj ispostavi Porezne
uprave prema svome sjedištu podnijeti mjesečno izvješće na Obrascu PP-MI-L".

Članak 6.

Ovaj Pravilnik stupa na snagu danom objave u "Narodnim novinama", a
primjenjuje se od 16. ožujka 1996. godine.

Klasa: 410-19/96-01/156

Urbroj: 513-07/96-1

Zagreb, 11. ožujka 1996.

Ministar financija

Božo Prka, v. r.

Pravilnik, NN 21/1996-398